10.11.2022
FI
Euroopan unionin virallinen lehti
L 290/583
6.5.9.2.
Mittaustilaa on tuuletettava välittömästi ennen testin aloittamista usean minuutin ajan, kunnes tausta-arvot ovat vakaat.
Mittaustilan sekoitustuulettimien on tällöin oltava kytkettyinä.
6.5.9.3.
Testiajoneuvo on tuotava mittaustilaan voimalaite pysäytettynä ja ikkunat ja tavaratilat auki.
Sekoitustuu­ lettimet on säädettävä siten, että ilman virtaus testiajoneuvon polttoainesäiliön alla on jatkuvasti vähintään 8 km/h.
6.5.9.4.
Hiilivetyanalysaattori on nollattava ja mittausalue tarkastettava välittömästi ennen testiä.
6.5.9.5.
Mittaustilan ovet suljetaan ja saatetaan kaasutiiviiksi.
6.5.9.6.
Hiilivetypitoisuus, lämpötila ja ilmanpaine mitataan 10 minuutin kuluessa ovien sulkemisesta ja tiivistämi­ sestä, jotta saadaan alkulukemat mittaustilan hiilivetypitoisuudesta CHCi, ilmanpaineesta Pi ja lämpötilasta Ti vuorokausivaihtelutestiä varten.
Tämä on hetki Tstart = 0.
6.5.9.7.
Hiilivetyanalysaattori nollataan ja mittausalue tarkastetaan välittömästi ennen kunkin päästönäytteenotto­ jakson päättymistä.
6.5.9.8.
Ensimmäinen näytteenotto päästöistä lopetetaan 24 tunnin ± 6 minuutin kuluttua ja toinen näytteenotto 48 tunnin ± 6 minuutin kuluttua tämän liitteen kohdassa 6.5.9.6 tarkoitetusta näytteenoton aloittamisesta.
Kulunut aika kirjataan.
Jokaisen päästönäytteenottojakson lopussa mitataan hiilivetypitoisuus, lämpötila ja ilmanpaine, ja arvoja käytetään laskettaessa lämpötilan vuorokausivaihtelutestin tulokset tämän liitteen kohdassa 7.1 esitetyllä yhtälöllä.
Ensimmäisestä 24 tunnin jaksosta saadut tulokset kirjataan arvona MD1.
Toisesta 24 tunnin jaksosta saadut tulokset kirjataan arvona MD2.
6.6.
Suljettujen polttoainesäiliöjärjestelmien jatkuva testausmenettely
6.6.1.
Polttoainesäiliön purkautumispaineen ollessa vähintään 30 kPa
6.6.1.1.
Testi tehdään tämän liitteen kohtien 6.5.1–6.5.3 mukaisesti.
6.6.1.2.
Polttoaineen tyhjennys ja uudelleentäyttö Tunnin kuluessa esivakauttamisajosta ajoneuvon polttoainesäiliö tyhjennetään.
Tyhjennys on suoritettava siten, että ajoneuvoon asennettuja haihtumispäästöjen mittauslaitteita ei tyhjennetä eikä kuormiteta tavan­ omaisesta poikkeavasti.
Tämä voidaan tehdä yleensä irrottamalla polttoainesäiliön täyttöaukon tulppa, tai muussa tapauksessa hiilisäiliö on kytkettävä irti.
Polttoainesäiliö täytetään uudelleen 15 ± 2 prosenttiin nimellistilavuudestaan vertailupolttoaineella, jonka lämpötila on 18 ± 2 °C.
Tämän liitteen kohdissa 6.6.1.3, 6.6.1.4 ja 6.6.1.5 kuvatut toimet on suoritettava yhteensä 36 tunnin kuluessa, ja kohdissa 6.6.1.4 ja 6.6.1.5 kuvattujen toimien osalta ajoneuvoa ei saa altistaa yli 25 °C:n lämpötiloille.
6.6.1.3.
Seisonta Viiden minuutin kuluessa polttoaineen tyhjennyksestä ja uudelleentäytöstä ajoneuvoa seisotetaan sen va­ kauttamiseksi vähintään 6 tunnin ajan lämpötilassa 20 ± 2 °C.
6.6.1.4.
Polttoainesäiliön paineen alentaminen Tämän jälkeen polttoainesäiliön paineen annetaan purkautua, jotta säiliön sisäistä painetta ei nosteta tavan­ omaisesta poikkeavasti.
Tämä voidaan tehdä irrottamalla ajoneuvon polttoainesäiliön täyttöaukon tulppa.
Käytetystä paineenalennusmenetelmästä riippumatta ajoneuvo on palautettava alkuperäiseen tilaansa yhden minuutin kuluessa.
6.6.1.5.
Hiilisäiliön täyttö ja tyhjennys Tämän liitteen kohdissa 5.1–5.1.3.1.3 esitetyssä järjestyksessä vanhennettu hiilisäiliö täytetään 2 gramman ylivuotoon saakka tämän liitteen kohdissa 6.5.5.4–6.5.5.4.5 kuvatun menettelyn mukaisesti, ja sen jälkeen se tyhjennetään koelaboratorion ilmalla, jota käytetään 25 ± 5 litraa minuutissa.
Puhdistusilman tilavuus ei saa ylittää kohdassa 6.6.1.5.1 määritettyä tilavuutta.
Täyttö ja tyhjennys voidaan tehdä joko a) käyttäen ajoneuvon hiilisäiliötä 20 °C:n tai vaihtoehtoisesti 23 °C:n lämpötilassa tai b) kytkemällä hiilisäiliö irti.
Polttoainesäiliön paine ei saa kummassakaan tapauksessa enää pienentyä.